CELEX: 32010R0207
Language: et
Date: 2010-03-10 00:00:00
Title: Komisjoni määrus (EL) nr 207/2010, 10. märts 2010 , millega 121. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud

12.3.2010   
            
            
               ET
            
            
               Euroopa Liidu Teataja
            
            
               L 63/1
            
         KOMISJONI MÄÄRUS (EL) nr 207/2010,
   10. märts 2010,
   millega 121. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud
   EUROOPA KOMISJON
   võttes arvesse Euroopa Liidu toimimise lepingut,
   võttes arvesse nõukogu määrust (EÜ) nr 881/2002, 27. mai 2002 millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, (1) eriti selle artikli 7 lõike 1 punkti a,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
            
         
               (2)
            
            
               1. märtsil 2010 otsustas ÜRO Julgeolekunõukogu sanktsioonide komitee kõrvaldada kaks juriidilist isikut, rühmitust või üksust nende isikute, rühmituste ja üksuste loetelust, kelle suhtes kohaldatakse rahaliste vahendite ja majandusressursside külmutamist.
            
         
               (3)
            
            
               Seepärast tuleks I lisa vastavalt ajakohastada,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. märts 2010
      
         
            Komisjoni nimel, presidendi eest
         
         
            välissuhete peadirektor
         
         João VALE DE ALMEIDA
      
   
   
      (1)  EÜT L 139, 29.5.2002, lk 9.
   
      LISA
      Määruse (EÜ) nr 881/2002 I lisa muudetakse järgmiselt:
      Pealkirja „Juriidilised isikud, rühmitused ja üksused” all asuvad järgmised kanded jäetakse välja:
      
                  (a)
               
               
                  „BA Taqwa for Commerce and Real Estate Company Limited (teise nimega Hochburg AG), Vaduz, Liechtenstein (varem c/o Astat Trust reg.).”
               
            
                  (b)
               
               
                  „Nada International Anstalt. Aadress: Vaduz, Liechtenstein (varem c/o Asat Trust reg.). Muu teave: Likvideeritud ja kaubandusregistrist kustutatud. Artikli 2a lõike 4 punktis b osutatud kuupäev: 3.9.2002.”